ท่องเที่ยวมาเหนือเมฆทำรายได้เกินเป้า
นางกอบกาญจน์ วัฒนวรางกูร รมว.การท่องเที่ยวและกีฬา เปิดเผยภายหลังการประชุมคณะกรรมการอำนวยการปีท่องเที่ยววิถีไทย 2558 ที่มี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมมีมติให้ยุติบทบาทของคณะกรรมการชุดนี้และมอบให้คณะกรรมการท่องเที่ยวแห่งชาติ (ท.ท.ช.) ที่มี พล.อ.ธนะศักดิ์ ปฏิมาประกร รองนายกรัฐมนตรี เป็นประธาน สานต่อการทำงานแทนในระบบการบริหารงานปกติ พร้อมกันนี้ได้มีการสรุปตัวเลขล่าสุดของปี 2558 มีรายได้จากการท่องเที่ยวรวม 2.23 ล้านล้านบาท สูงกว่าเป้าที่ตั้งไว้ 2.20 ล้านล้านบาท หรือสูงกว่าเป้า 30,000 ล้านบาท โดยนักท่องเที่ยวต่างชาติเข้ามา 29.88 ล้านคน สูงกว่าเป้าที่ตั้งไว้ 28.80 ล้านคนนำรายได้เข้าประเทศ 1.44 ล้านบาท และคนไทยเที่ยวในประเทศ 138.8 ล้านคน/ครั้ง สร้างรายได้หมุนเวียนในประเทศ 790,000 ล้านบาท ส่วนในปี 2559 นี้ตั้งเป้ารายได้ 2.3 ล้านล้านบาท,ด้านนายยุทธศักดิ์ ศุภสร ผู้ว่าการการท่องเที่ยวแห่งประเทศไทย (ททท.) กล่าวว่า นายกรัฐมนตรีได้เน้นย้ำอย่างมากถึงการกระจายประโยชน์ของการท่องเที่ยวไปยังคนที่ไม่เกี่ยวข้องกับการท่องเที่ยวโดยตรง ในประเด็นที่อาจได้รับผลกระทบในเชิงลบ เช่น การจราจรแออัด หรือค่าครองชีพของคนในพื้นที่สูงขึ้น และต้องการให้ช่วยกันฟื้นฟูทรัพยากรธรรมชาติและทรัพยากรท่องเที่ยวที่ได้รับผลกระทบจากการเดินทางมาของนักท่องเที่ยวด้วย.
ที่ประชุมมีมติให้ยุติบทบาทของคณะกรรมการชุดนี้และมอบให้คณะกรรมการท่องเที่ยวแห่งชาติ(ท.ท.ช.) ที่มี พล.อ.ธนะศักดิ์ ปฏิมาประกร รองนายกรัฐมนตรี เป็นประธาน สานต่อการทำงานแทนในระบบการบริหารงานปกติ พร้อมกันนี้ได้มีการสรุปตัวเลขล่าสุด
ข่าวเศรษฐกิจ,กอบกาญจน์ วัฒนวรางกูร,การท่องเที่ยว,ทำรายได้เกินเป้า,ธนะศักดิ์ ปฏิมาประกร,สรุปตัวเลข,รายได้จากการท่องเที่ยว,สูงกว่าเป้า,ยุทธศักดิ์ ศุภสร,ททท.,นักท่องเที่ยว,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ